2 ปี ที่แล้วเคยรักษาอุ้งเชิงกรานอักเสบด้านซ้ายจนหายแล้วและไม่มีอาการอื่นๆผิดปกติเลยหลังรักษา แต่จะมีอาการปวดตุ๊บๆ ไม่นานประมาณเกือบๆนาที ที่ด้านซ้าย เป็นไม่บ่อย 3-6เดือนเป็นทีนึง อยากทราบว่าปกติไหม (ตกขาวปกตินานๆทีก่อนเป็นเมนส์)
สวัสดีค่ะ ภาวะอุ้งเชิงกรานอักเสบ เป็นการติดเชื้อบริเวณระบบสืบพันธุ์ในเพศหญิง บริเวณมดลูก ปีกมดลูก และท่อนำไข่ ซึ่งการติดเชื้อนั้นอาจเกิดจากหลายสาเหตุ แต่ส่วนใหญ่มักเกิดจากโรคติดต่อทางเพศสัมพันธ์ เช่น หนองในแท้ หรือหนองในเทียม ซึ่งมักเกิดบริเวณช่องคลอดและปากมดลูก หากไม่ทำการรักษาก็อาจทำให้เชื้อแพร่กระจายไปบริเวณอื่นในระบบสืบพันธุ์ได้โดยหลังการรับการรักษาด้วยการใช้ยาฆ่าเชื้อภายใต้การดูแลของแพทย์จนหายขาดแล้วนั้น ก็ไม่ควรมีอาการของโรคอีก หากยังมีอาการปวดตุ๊บๆในท้องน้อยเป็นพักๆ ประมาณ 3-6 เดือนเป็นครั้งไม่น่าจะใช่อาการของโรค ซึ่งมักจะต้องปวดท้องน้อยเรื้อรังต่อเนื่อง มีกขาวผิดปกติชัดเจน มักมีไข้ด้วยได้ให้ไปรับการตรวจภายในและตรวจคัดกรองมะเร็งปากมดลูก ตรวจคัดกรองโรคติดต่อทางเพศสัมพันธ์ทุกปี และหากยังมีความผิดปกติใดๆต่อเนื่องที่กังวลก็สามารถไปพบแพทย์เพื่อตรวจเพิ่มเติมได้